Wêreldvigsdag: 'n Paar Suid-Afrikaanse syfers | Maroela Media
Dit is vandag Wêreldvigsdag, maar hoe lyk die prentjie nou in Suid-Afrika?
In dieselfde tydperk sedert Maart vanjaar wat daar wêreldwyd 5 000 mense aan ebola gesterf het, het daar in Suid-Afrika ongeveer 120 000 mense aan MIV/Vigs gesterf, aldus die FW de Klerkstigting.
Volgens Aaron Motsoaledi, die minister van gesondheid, is daar meer as 6 miljoen Suid-Afrikaners wat MIV-positief is. Ongeveer 2,7 miljoen ontvang teenvigsmiddels, wat Suid-Afrika die land met die grootste teen-Vigsprogram in die wêreld maak.
Gemiddeld sterf 3 300 mense per week aan Vigs in Suid-Afrika. In 2005 was sowat die helfte van alle sterftes in Suid-Afrika Vigsverwant, terwyl dit vanjaar na verwagting vir die dood van net meer as 'n derde van alle sterfgevalle verantwoordelik sal wees. Daar is sowat 2 miljoen Vigswesies in Suid-Afrika.